கேள்வி: உழைக்கும் பெண்கள் மன்றம் குறித்து விரிவாக சொல்லுங்கள்.
பதில்: உழைக்கும் பெண்கள் மன்றம் (Working Women's Forum (WWF) என்பது தென்னிந்தியாவில் உள்ள ஒரு பெண்கள் அமைப்பாகும். இதனை 1978ம் ஆண்டில் ஜெயா அருணாச்சலம் என்பவரால் சென்னையில் நிறுவப்பட்டது. உழைக்கும் பெண்கள் அமைப்பு தென்னிந்தியாவில் உள்ள ஏழைப் பெண்களுக்கு குறுங்கடன்கள் வழங்குகிறது. இது தொழிற்சங்கம், சுகாதாரப் பாதுகாப்பு மற்றும் பயிற்சி வழங்குவதன் மூலம் பெண்களுக்கு அதிகாரம் அளிப்பதை நோக்கமாகக் கொண்டுள்ளது. தெரு வியாபாரிகள், பட்டுப்புழு வளர்ப்பவர்கள் மற்றும் பட்டு நெசவாளர்கள், கைவினைப் பொருட்கள் உற்பத்தியாளர்கள், சலவைப் பெண்கள் மற்றும் மீனவப் பெண்கள் போன்ற முறைசாராத் துறையில் பணிபுரியும் ஏழைப் பெண்களுடன் இது செயல்படுகிறது. உழைக்கும் பெண்கள் மன்றத்தின் மூலம் 7,00,000 க்கும் மேற்பட்ட பெண்களுக்கு கடன் வழங்கியதன் மூலம் ஒன்றிணைக்கப்பட்டுள்ளனர் மற்றும் குழந்தை பராமரிப்பு, குடும்பக் கட்டுப்பாடு மற்றும் கல்வி போன்ற பிற சேவைகளும் சேர்க்கப்பட்டுள்ளன. உழைக்கும் பெண்கள் மன்றத்தில் பெண்கள் சேருவதற்கான முக்கிய காரணங்களில் ஒன்று, கடன் பெறுவதற்கான எளிய அணுகல் ஆகும், ஏனெனில் அவர்கள் பெறும் கடன் அளவு முறைசாரா கடனை விட அதிகமாக உள்ளது. மேலும் நியாயமான வட்டி விகிதமும் உள்ளது. உழைக்கும் பெண்கள் மன்றத்துடன் நெருங்கிய தொடர்புடைய இரண்டு நிறுவனங்கள் உள்ளன: அவைகள்: * பெண்களுக்கான இந்தியக் கூட்டுறவு வலைதளம் இது பெண்களுக்கு கடன் வழங்குகிறது * உழைக்கும் பெண்களின் தேசிய சங்கம் (NUWW), ஒரு தொழிற்சங்கம்